Lektionsplan: Mit historiske hjem

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| Modul 1  1 lektion | Eleverne præsenterer deres genstande | Eleven kan forklare, hvorledes de og andre er historieskabte og skaber historie | Jeg kan   * vise mine medbragte genstande frem for de andre i gruppen * forklare, hvorfor jeg har valgt disse genstande * bruge andres forslag og gode ideer til at foreslå emner, som jeg kan arbejde med i mit projekt | * Læreren repeterer på forløbets indhold og præsenterer læringsmål for det samlede forløb. * Læreren viser eleverne hvad en padlet er, og hvordan den fungerer. * Eleverne opdeles i 3-4-mands grupper * I grupperne viser eleverne genstandene til hinanden og fortæller, hvorfor de har taget dem med. Hver elev bruger max 2 minutter på hver genstand. Når en genstand er fremvist, skal de andre elever i gruppen brainstorme på ideer til, hvad eleven kan inddrage i sit projekt. Eleven tager notater til de andres forslag. Brainstorm skal vare max 2 minutter pr. genstand * Tidsforbrug afhænger naturligvis af antal medbragte genstande og den enkeltes evne til at fortælle og bidrage til inspiration. Eleverne kan med fordel gå i gang med modul 2 når de er færdige |  |
| Modul 2  3 lektioner | Brainstorm på udvalgt genstand | Eleven kan sammenligne tidlige tiders familie, slægt og fællesskaber med eget liv | Jeg kan   * lave en mindmap hvor min genstand står i midten * i min mindmap foreslå emner, der både handler om historie i tid og i rum * undersøge fakta om de emner, jeg har foreslået | * Eleverne arbejder individuelt. De udvælger den genstand de vil bruge til deres projekt og udarbejder en mindmap. * Læreren forklarer, hvordan eleverne kan inddrage emner, som både handler om historie i tid og rum ved at anvende et eller flere tænkte eksempler * Læreren gennemgår, hvordan eleverne kan søge relevante perspektiveringer |  |
| Modul 3  3-4 lektioner | Padlet | Eleven kan sammenligne tidlige tiders familie, slægt og fællesskaber med eget liv  Eleven kan forklare, hvorledes de og andre er historieskabte og skaber historie | Jeg kan   * lave en padlet der viser: min genstand, en fortælling om den og eksempler på noget, der i tid og rum perspektiverer til andre historiske emner * i min padlet anvende skriftsprog, indsætte billeder og evt. videoer og lyd * sammenligne mit eget liv med tidligere menneskers liv * dele min padlet med min lærer * forklare hvordan genstanden kan skabe historie | * Eleverne bruger 3-4 lektioner på at lave selve produktet. * Læreren hjælper eleverne med informationssøgning og ideer til perspektiveringer og sammenligninger |  |
| Modul 4  2 lektioner | Eleverne fremlægger i grupper for hinanden | Eleven kan sammenligne tidlige tiders familie, slægt og fællesskaber med eget liv  Eleven kan forklare, hvorledes de og andre er historieskabte og skaber historie | Jeg kan   * forklare, hvordan genstanden er en del af min families historie * give eksempler på, hvordan genstanden kan bruges til at skabe historie | * Eleverne fremlægger i de grupper, som de var i i 1. modul. Hver fremlæggelse tænkes at vare ca. 5 minutter. * Eleverne arbejder derefter med en evalueringsopgave (se bilag 1). Eleverne kan med fordel udfylde det elektronisk, så de har den nødvendige plads til at skrive |  |

# Forslag til:

## Evalueringsformer

Der vælges her en evalueringsform, der er meget rettet mod elevens egen refleksion og mindre på den kvalitative evaluering. Eleverne udfylder en evalueringsopgave, som de afleverer sammen med deres mindmap, deres notater og naturligvis en deling af deres Padlet. Læreren kan bruge disse i en mere summativ evalueringsform

# Øvrige gode råd og kommentarer

Hvis der er problemer forbundet med at anvende it, kan eleverne i stedet lave en collage.

Præsentation af emnet kan med fordel omformuleres og sendes til forældrene via forældreintra, så forældrene sammen med deres børn kan finde de genstande, der skal bruges i modul 1.

Bilag 1

Evalueringsopgave

Navn: \_\_\_\_\_\_\_\_\_\_\_\_\_\_\_\_\_

*Du har nu fremlagt dit projekt, og det er blevet tid til at evaluere på dine læringsmål. De er indsat herunder med* ***fed skrift****. Under hvert læringsmål bliver du bedt om at svare på nogle spørgsmål. Ved nogle af dem skal du vurdere, i hvor høj grad du har nået målet. Du kan give dig selv mellem 1-5 point alt efter, i hvor høj grad du mener, at du nåede målet. 5 point er det bedste.*

*Du skal aflevere denne evalueringsopgave til din lærer sammen med din mindmap og de notater, du har fra forløbet.*

**Jeg kan vise mine medbragte genstande frem for de andre i gruppen + Jeg kan forklare, hvorfor jeg har valgt disse genstande**

Forklar her, hvorfor du havde taget de genstande med, som du havde, og hvilke begrundelser du havde for at vælge netop disse.

I hvor høj grad mener du, at du fik forklaret disse valg til dine klassekammerater? (1-5)

**Jeg kan bruge andres inspiration og gode ideer til at foreslå emner, som jeg kan arbejde med i mit projekt + Jeg kan lave en mindmap, hvor min genstand står i midten + Jeg kan i min mindmap foreslå emner, der både handler om historie i tid og i rum**

Hvilke ideer fik du fra andre?

Hvilke ideer til du selv?

I hvor høj grad fik du inddraget emner, der både handler om historie i tid og rum? (1-5)

**Jeg kan undersøge fakta om de emner, jeg har foreslået**

Hvad har været den største udfordring ved at skulle søge information til dine emner?

I hvor høj grad har du læst og brugt information, så det er blevet til en selvstændig fremstilling uden at kopiere tekst? (1-5)

**Jeg kan lave en padlet der indeholder: min genstand, en fortælling om genstanden og eksempler på noget, der i tid og rum perspektiverer til andre historiske emner**

I hvor høj grad har du inddraget: din genstand? (1-5)

I hvor høj grad har du inddraget: en fortælling om din genstand? (1-5)

I hvor høj grad har du inddraget: eksempler på noget, der i tid er perspektiveret til andre historiske emner? (1-5)

I hvor høj grad har du inddraget: eksempler på noget, der i rum er perspektiveret til andre historiske emner? (1-5)

**Jeg kan i min padlet anvende skriftsprog, indsætte billeder og evt. videoer eller lyd**

I hvor høj grad har du anvendt skriftsprog? (1-5)

I hvor høj grad har du indsat billeder? (1-5)

I hvor høj grad har du indsat videoer eller lyd? (1-5)

**Jeg kan dele min padlet med min lærer**

Forklar hvordan du gjorde det.

**Jeg kan give eksempler på historie i tid og rum + Jeg kan sammenligne mit eget liv med tidligere menneskers liv + Jeg kan forklare, hvordan genstanden er en del af min families historie**

I hvor høj grad har du sammenlignet dit liv med din nærmeste families tidligere liv? (1-5)

I hvor høj grad har du sammenlignet dit liv med danskers tidligere liv? (1-5)

I hvor høj grad har du sammenlignet dit liv med det liv som mennesker der bor lange fra dig eller som levede for meget lang tid siden har levet? (1-5)

Giv her eksempler på historie i tid og rum.

I hvor høj grad kan du give eksempler op historie i tid og rum? (1-5)

**Jeg kan forklare hvordan genstanden kan skabe historie+Jeg kan give eksempler på, hvordan genstanden kan bruges til at skabe historie**

Skriv her, hvordan en genstand kan skabe historie

Giv eksempler på, hvordan du med din genstand har skabt historie.